‘‘అవకాశాల కోసం ఎదురుచూస్తుంటే మనల్ని  చాలా మందే స్పందిస్తుంటారు. కాని నేను గుర్తింపు ఉన్న పాత్రల కోసం వెతుకుతుండడంతో సినిమాల్లో కనిపించడానికి కాస్త గ్యాప్ వచ్చింది’’ అని అంటోంది నటి సనాఖాన్. కత్తి, మిస్టర్ నూకయ్య లాంటి చిత్రాల ద్వారా తెలుగు ప్రేక్షకులను ఆకట్టుకున్న ఈ భామ, 2014లో వచ్చిన జయహో చిత్రం తర్వాత  మళ్లీ వెండి తెరపై కనిపించలేదు ఈ భామ. ఈ విషయాన్ని ఈ అమ్మడు దగ్గర ప్రస్తావించగా, నచ్చిన ప్రజెక్టు రాక ఇన్నాళ్లుగా ఖాళీగానే ఉన్నా, అంత మాత్రాన తన గురించి ఏదేదో అనుకోవద్దని వాపోతోంది. డైరెక్టర్లు, నిర్మాతల దగ్గర ఈ బ్యూటీ అవకాశాలు అడుక్కుంటోందని వచ్చే వదంతులకు కాస్త ఘాటుగానే సమాధానమిచ్చింది. ‘‘ఇంత గ్యాప్ వచ్చినప్పుడు సాధారణంగానే అవకాశాలు రాకపోవచ్చు. అలాంటప్పుడు వాళ్ల దగ్గరికెళ్లి సినిమా అవకాశాలు అడగడంలో తప్పేంటి? నేనేమీ ఊరికే డబ్బులు అడగడం లేదు కదా! నా నటనను వారికి అమ్ముకుంటున్నానంతే. డైరెక్టర్లు, నిర్మాతలు తమ సినిమాల్లో నన్ను తీసుకోవాలనుకునేంత గుర్తింపు నాకు లేదు. అలాంటప్పుడు వారిని అడగడం కూడా తప్పులేదు’’ అని చెప్పుకొచ్చింది సనా.
‘‘avakaasaala kosam eduruchustunte manalni  chala mande spandistuntaaru. kaani nenu gurtimpu unna paatrala kosam vetukutundadamto cinemallo kanipinchadaaniki kaasta gyap vachindi’’ ani antondi nati sanakhan. katti, mister nookayya lanti chitraala dwara telugu prekshakulanu aakattukunna ee bhama, 2014loo vachina jayaho chitram tarvaata  malli vendi terapai kanipinchaledu ee bhama. ee vishayaanni ee ammadu daggara prastaavinchagaa, nachina prajektu raaka innaallugaa khaaliigaane unna, anta maatraana tana gurinchi ededo anukovaddani vapotondi. directorlu, nirmaatala daggara ee butey avakaasaalu adukkuntondani vache vadantulaku kaasta ghaatugaane samaadhaanamichindi. ‘‘inta gyap vachinappudu saadhaaranamgaane avakaasaalu rakapovachhu. alantappudu vaalla daggarikelli sinima avakaasaalu adagadamlo tappenti? nenemi oorike dabbulu adagadam ledu kada! naa natananu vaariki ammukuntunnananthe. directorlu, nirmaatalu tama cinemallo nannu teesukovaalanukunenta gurtimpu naaku ledu. alantappudu vaarini adagadam kuudaa tappuledu’’ ani cheppukochindi sana.